
                           PARLAMENTUL  ROMÂNIEI

                    CAMERA DEPUTAŢILOR
	   COMISIA JURIDICĂ, DE 

   DISCIPLINĂ ŞI IMUNITĂŢI
	        Bucureşti, 16 iunie 2010

        PL.x  312/2010


RAPORT

asupra proiectul de Lege pentru modificarea şi completarea Legii nr.514/2003 privind organizarea şi exercitarea profesiei de consilier juridic.

           În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, cu, proiectul de Lege pentru modificarea şi completarea Legii nr.514/2003 privind organizarea şi exercitarea profesiei de consilier juridic, transmis cu adresa nr. PL.x 312 din 12 mai 2010 şi înregistrat sub nr. 31/476 din 13 mai 2010.
Potrivit prevederilor art. 75 din Constituţia României, republicată şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

          Senatul, în calitate de primă Cameră sesizată, a adoptat proiectul de lege în şedinţa din 3 mai 2010, în temeiul art.75 alin.(2) teza a-III-a din Constituţia României, republicată.
          Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr. 7 din 6 ianuarie 2010.

         Guvernul, prin punctul de vedere transmis cu adresa nr. 601 din 8 martie 2010, nu susţine adoptarea acestui proiect de lege. 


         Comisia pentru drepturile omului, culte şi problemele minorităţilor naţionale, a avizat favorabil proiectul de lege , conform avizului nr. 25/454 din 3 iunie 2010.

          Proiectul de Lege are ca obiect de reglementare modificarea şi completarea Legii nr.514/2003 privind organizarea şi exercitarea profesiei de consilier juridic, în sensul reorganizării profesiei de consilier juridic prin înfiinţarea Ordinului Consilierilor Juridici din România ( O.C.J.R.), organism profesional cu atribuţii de autoreglementare şi organizare a profesiei de consilier juridic. 
În conformitate cu prevederile art. 61 din Regulamentul Camerei Deputaţilor, republicat,cu modificările ulterioare, membrii Comisiei juridice, de disciplină şi imunităţi au examinat acest proiect de lege în şedinţa din 16 iunie 2010. La lucrările Comisiei a participat în calitate de invitat, din partea Ministerului Justiţiei, doamna Lidia Barac, secretar de stat. 
În urma examinării iniţiativei legislative şi a opiniilor exprimate de către membrii Comisiei şi de către invitaţi, s-a hotărât, cu unanimitate de voturi, să se supună plenului Camerei Deputaţilor respingerea proiectului de Lege pentru modificarea şi completarea Legii nr.514/2003 privind organizarea şi exercitarea profesiei de consilier juridic,
Din numărul total de 28 membri ai Comisiei juridice, de disciplină şi imunităţi au participat la dezbateri 15 deputaţi.

          În raport cu obiectul şi conţinutul său proiectul de lege face parte din categoria legilor organice.
      PREŞEDINTE 
          SECRETAR 

       Daniel BUDA                                                          Gabriel ANDRONACHE              
Consilier, Ciprian Bucur

